Solifer SM

Solifer SM on suomalaisen Soliferin mopomalli. Se esiteltiin ensimmäisen kerran 1974 ja sitä valmistettiin aina vuoteen 1986 asti. 
Vuosimallien väliset erot.
"Läskitankki".
1974–1976.
Suurempi bensatankki, runko, satula, etuvalo ja mittaripelti erilaiset kuin myöhemmissä malleissa. Moottori pieniripaisella sylinterillä, jossa pienet huuhtelukanavat. Pakoputken laippa pienempi kuin isoripaisessa, joten pakoputki ei käy suoraan uudempaan sylinteriin. Takalokasuojan kiinnikkeet eli rungonjatkeet kaartuvat alaspäin. 
SMA (SM-automaatti).
1976–1979.
Moottorina 2-vaihteinen automaatti Tomos A32-KS (Sama kuin Export Automat 1979-84), kaasutin Encarwi S85, pakoputki kulkee vaakasuoraan jalkatapin yläpuolella, välitykset 26/28. Muilta osin vastaa "läskitankki"-soliferia.
"Luikkutankki".
1977–1981.
Ensimmäiset "luikkutankit". Isoripainen sylinteri/isommat huuhtelut myös lohkoissa, lisäkampikammio käytössä, pakoputki sivussa. Takalokasuojan kiinnike/rungonjatke nousee ylöspäin takaosasta. Satulan takakiinnikkeet rungon ulkopuolella iskunvaimentimen vieressä. Työkalukotelo edelleen isompaa mallia. Keulan alaputket kromatut 1977-1980, vuodesta 1981 alkaen maalatut. 
1982–1986.
Kehtoputkirunko, pakoputki keskellä runkoa ja tästä johtuen pienempi työkalukotelo. Pyörännavat vaihtuiva Maillardista Grimecaan. Satulan takakiinnike siirtyi rungon keskiputkeen. Takalokasuojan kiinnike/rungonjatke vaakasuora. Keulan alaputket maalatut. Lisäkampikammio ei enää käytössä, kampiakselin laakerit vaihtuivat 6203 C3 -kuulalaakereihin. 
Sylinteri.
“Läskitankki”-SM:issä käytetty pieniripainen sylinteri vaihdettiin vuonna 1977 suurempiripaiseen malliin, koska pieniripainen sylinteri ylikuumentui herkästi kaikkein kuumimpina kesäpäivinä. Suurempien jäähdytysripojen lisäksi uudemman mallin sylinterissä on myös aikaisempaa suuremmat ohivirtauskanavat.
Moottori.
Solifer SM:ssä käytettiin Tomos 4-v moottoria. Moottoriin tuli pieniä muutoksia vuosien mittaan. Pieniripainen sylinteri pienillä huuhtelukanavilla (myös lohkoissa) oli käytössä 1974–1976 ja vaihteistossa on myös pieniä eroja vaihteesiirrossa uudempiin verrattuna. Vuoden 1977 jälkeen valmistettujen SM:ien moottoreissa on kampikammion kokonaistilavuutta suurentava lisäkammio, joka yhdistyy varsinaiseen kampikammioon sen seinämiin poratun kahden reiän kautta. Tämä lisäkampikammio oli käytössä lyhyen aikaa noin vuosina 1977–1981, mutta uudemmissa se ei enää ole käytössä. Lisäkampikammio pienentää painetta kampikammiossa ja alentaa näin hieman tehoa. Uudemman moottorityypin lohkoissa on myös uudenmallisen sylinterin mukaisesti suuremmat ohivirtauskanavat. Jossain vuoden 1982 paikkeilla kampiakselin laakerit vaihtuivat vanhanaikaisista säädettävistä L17 laakereista normaaleihin 6203 C3 -kuulalaakereihin. L17-laakerin tilalle ei sovi normaali 6203, koska se on leveämpi. Tosin kapeampiakin 6203-laakereita on välillä tarjolla. 
5. vaihde.
Tomos-moottorissa on alun perin 5 vaihdetta joista suurin on poistettu nopeuden hillitsemiseksi sen ajan mopojen 40km/h nopeusrajoituksen mukaiseksi joko maahantuojan toimesta tai jo tehtaalla laittamalla holkit rattaiden tilalle. Puuttuvat vaihderattaat on melko helppo lisätä paikalleen jälkikäteen, esimerkiksi koneremontin yhteydessä, koska moottorin joutuu kyllä purkamaan kokonaan. 5-vaihteisena Solifer kulkee noin 45km/h myötätuuleen vakiona eikä sen rattaita kannata muuttaa jos ei muuten viritä. Se jaksaa juuri vetää tasamaalla vakiovälityksillä viitosella. 
Pakoputki.
Vuosien 1974–1981 SM-malleissa pakoputki kulkee yläkautta satulan vierestä. Pieniripaisen sylinterin pakoputken kiinnitys pulttien väli on pienempi kuin 1977–1981 vuosimalleissa, joten näiden alkukauden laipat ovat erilaiset. Vuodesta 1982 vuoteen 1986 pakoputki kulkee tankin ja satulan alta, jolloin jalkaa ei pääse polttamaan putkeen. Muutoksen myötä 1982–1986 SM-malleissa työkalulaatikko on huomattavasti aiempia malleja pienempi. Satulan vierestä kulkevat pakoputket ovat läski- ja luikkutankissa muuten samanlaiset, paitsi läskitankissa laipan reikien etäisyys on hiukan pienempi kuin luikkutankkisessa Soliferissa. 
Jarrut.
“Läskitankeissa” on Maillardin navat, joko 100 mm:n kaksijousisilla tai 90 mm:n yksijousisilla jarrukengillä. Maillardin navat vaihtuivat vuonna 1981 Grimecan napoihin (jarrukilpi sinkittyä peltiä).
Muita huomioita.
Koska vanhan ja uuden mallisissa sylintereissä on erikokoiset ohivirtauskanavat, ei niiden käyttäminen ristiin eri sylinterityypille tarkoitetun moottorin kanssa ole suotavaa. Fyysisesti osat kyllä ovat keskenään vaihtokelpoisia, mutta moottorilohkojen ja sylinterissä olevien huuhteluaukkojen kokoero aiheuttaa häiriöitä seoksen virtaukseen, mistä taas on seurauksena moottoritehon huonontuminen.